**ИЗМЕНЕ ПРАВИЛНИКА О ОБРАСЦИМА ПОРЕСКИХ ПРИЈАВА**

**О УТВРЂЕНОМ, ОДНОСНО ЗА УТВРЂИВАЊЕ ПОРЕЗА НА ИМОВИНУ**

**Правилник о изменама и допунама Правилника о обрасцима пореских пријава о утврђеном, односно за утврђивање пореза на имовину (“Сл. гласник РС”, бр. 151/20 од 15.12.2020. године), ступа на снагу 1. јануара 2021. године**

**ИЗМЕНЕ ОДРЕДБИ ПРАВИЛНИКА КОЈЕ СЕ ОДНОСЕ НА ППИ-1:**

- Члан 3. - врши се усаглашавање са изменама Закона о проезима на имовину – да је обвезник и инвестициони фонд

- Члан 4. - допуњено је да се код подношења измењене пореске пријаве уписује и број претходне пријаве која се мења, чиме је Правилник усаглашен са апликацијом, јер ово већ постоји у апликацији код подношења електронске пореске пријаве од стране обвезника

- Члан 5.и 7. – допуњено је одредбама које податке у Део 1. уноси Друштво за управљање фондом када подноси пријаву у име и за рачун Фонда.

- Члан 6. – прописује да се као измена утврђеног пореза под бројем 2.2. уноси и промена корисне површине непокретнсоти у току пореске године и престанак права на пореско ослобођење у складу са чл. 12. став 3. ЗПИ (када у току године дође до повећања пореске основице тако да она у ЈЛС износи преко 400.000 динара)

- Члан 8. – прописује се да се образац Прилог-1 за једну непокретност подноси на једном обрасцу у случају кад је пореска основица фер вредност, књиговодствена вредност или набавна вредност, па и кад је реч о непокретности која се налази у више зона, или је делом различите врсте у смислу [члана 6а](http://we2.cekos.com/ce/index.xhtml?&file=f14606&action=propis&path=01460613.html&domain=0&mark=false&queries=&searchType=1&regulationType=1&domain=0&myFavorites=false&dateFrom=&dateTo=&groups=-%40--%40--%40--%40--%40-&anchor=c0006-01#c0006-01) став 1. Закона.

- Члан 9. – прописује унос података у Прилог 1 када дође до смањења или повећања корисне површине објекта у току године или када престане пореско ослобођење у складу са чл. 12. став 3. ЗПИ

- Члан 12. – прописује унос података у Подприлог када дође до смањења или повећања корисне површине објекта у току године или када престане пореско ослобођење у складу са чл. 12. став 3. ЗПИ

- Члан 13. – у Подприлогу се прецизира начин уношења података о пореској основици као фер вредности под И.1.; начин уношења грађевинске вредности када се врши процена грађевинске вредности објекта; начин пријављивања књиговодствене вредности као пореске основице када није одвојена вредност земљишта од вредности објекта или када ЈЛС није донела одговарајућа акта о ценама и зонама

- Члан 16. – брисане су одредбе које су остављале могућност подношења пореске пријаве која је математички и формално неисправна јер се приликом попуњавања пореске пријаве од стране пореског обвезника на Порталу ЈИС ЛПА врши валидација.

**ИЗМЕНЕ ОДРЕДБИ ПРАВИЛНИКА КОЈЕ СЕ ОДНОСЕ НА ППИ-2:**

- Члан 17. – допуњено је да пријаву подноси и фонд који не води пословне књиге у складу са прописима РС

- Члан 20. - допуњено је одредбама које податке у Део 1. уноси Друштво за управљање фондом када подноси пријаву у име и за рачун Фонда, као и које податке уноси на крају пријаве; прописано је како се попуњава поље 7.7. када престане пореско ослобођење у складу са чл. 12. став 3. и 4. ЗПИ – уноси се датум настанка пореске обавезе / датум који одговара 184-ом дану од уступања; додато је поље 7.8. измењена корисна површина непокретности - када дође до измене (смањења или повећања) корисне површине објекта у току године – уноси се измењена корисна површина непокретности.

**Напомена**: образац пореске пријаве ППИ-2 је измењен и у Делу 3. поље 3.8: Гаража/помоћни објекат, у складу са изменама ЗПИ.

Нови образац и нове врсте непокретности се примењују од 1.1.2021. године, што значи да када обвезник подноси пореску пријаву ППИ-2 за помоћни објекат за који је пореска обавеза постојала и за период пре 2021. године, требало би да за тај период поднесе пореску пријаву на старом обрасцу пореске пријаве ППИ-2.